OCENJEVANJE ZNANJA, 6 . RAZRED:

Ta teden bom vaše delo ocenila. Navodila za delo so ista kot v preteklem tednu, ko sem vaše znanje preverjala.

Z vsemi, ki ste mi poslali posnetek, smo se tudi pogovorili o tem, kaj je potrebno še izboljšati.

Nekateri ste svoje delo opravili tako dobro, da vam bom ocenila kar posnetek s prejšnjega tedna. Za katere to velja, to že veste.

Vsi ostali pa veselo na delo. ☺

Navodila:

Pošljite mi videoposnetek na mail metelko.spela@os-mezica.si ali pa na Messenger. Videoposnetek lahko tudi razdelite na več delov (po točkah) in mi pošljete več posnetkov.

Videoposnetek morate oddati najkasneje **do 23. 4. 2020.**

**Videoposnetek mora vsebovati:**

**1. Povej letnice po nemško: 1845, 1980, 2020**

**2. Najprej reši nalogo. Zapiši datum:**

**Heute ist der \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

**Gestern war der \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

**Morgen ist der \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

**Weihnachten ist am \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

**Neujahr ist am \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

**Ich habe am \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Geburtstag.**

**Te povedi povej na glas v videoposnetku.**

**3. Povej, kaj je tvoj konjiček (Hobby). (Na primer: Mein Hobby ist Flöte spielen.)** Lahko jih našteješ več.

**4. Povej, kaj lahko počnemo v različnih letnih časih. Povedati moraš najmanj 2 povedi za vsak letni čas. Dejavnosti, ki jih boš izbral-a, poizkusi ponazoriti. (Na primer: Im Sommer kann man Fahrrad fahren. – pokažete, kako vozite kolo)**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**V nadaljevanju imate napisane učne cilje in kriterije za ocenjevanje znanja.**

***UČNI CILJI:***

*Učenci/učenke znajo:*

* povedati kaj je njihov konjiček
* povedati, kaj lahko počnemo v katerem letnem času, našteti nekaj športov ali drugih konjičkov
* povedati letnico in datum
* povedati kdaj imajo rojstni dan

**KRITERIJI ZA OCENJEVANJE:**

**Odlično**

**Učenec/ učenka:**

-        razume vsa navodila in se ustrezno odzove nanje, brez pomoči učitelja

-        v celoti pozna besedišče, ki smo se ga učili

-        zahtevano besedišče popolnoma pravilno uporabi

-        izgovarja jasno, razločno, pravilno

-        govori tekoče, brez večjih zatikanj, pavze pri govoru so naravne in ne predolge

-        tvori smiselne enostavne povedi, navaja ustrezne primere iz  znanih situacij na izviren način

-         nazorno prikaže pomen usvojenega   besedišča

**Prav dobro**

**Učenec/ učenka:**

-        razume večino navodil, se odzove nanje

-        besedišče pozna, vendar je osnovno

-        večinoma zahtevano besedišče pravilno rabi, občasno pride pa tudi do napačne rabe/poimenovanja oz. si pomaga s slovenščino/angleščino

-        izgovarjava je v veliki meri pravilna, določene besede še izgovarja nepravilno/narobe naglaša

-        pri govoru so opazna manjša zatikanja, uporablja mašila

-        tvori  kratke, enostavne povedi

**Dobro**

**Učenec/ učenka:**

* razume del navodil, se odzove nanje
* besedišče v večji meri pozna, vendar je osnovno
* večinoma zahtevano besedišče pravilno rabi, večkrat pa pride tudi do napačne rabe/poimenovanja oz. si pomaga s slovenščino/angleščino
* izgovarjava je delno pravilna, določene besede izgovarja nepravilno/narobe naglaša, vendar še razumljivo
* pri govoru so opazna večja zatikanja, uporablja mašila
* tvori  kratke, enostavne povedi

**Zadostno**

**Učenec/ učenka:**

* navodil ne razume v celoti, nanje se slabo odziva
* besedišča v večji meri ne pozna
* večinoma zahtevanega besedišča ne uporablja pravilno, pogosto prihaja do napačne rabe/poimenovanja oz. si pomaga s slovenščino/angleščino
* izgovarjava je slaba, veliko besed izgovarja nepravilno/narobe naglaša, nekatere besede izgovarja tako, da so nerazumljive
* pri govoru so opazna večja zatikanja, uporablja mašila
* mogoče je graditi nadaljnje znanje

**Nezadostno**

**Učenec/ učenka:**

* zahtevanega besedišča ne pozna
* napačna raba besedišča oz. veliko rabe slovenščine/ angleščine
* snov obnavlja zmedeno in nepovezano
* se izredno slabo izraža, govori nerazločno, nepravilno/narobe naglaša, besedišče je nerazumljivo